**LATVIJAS REPUBLIKAS MINISTRU KABINETS**

2015. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Grozījumi Ministru kabineta 2012.gada 28.augusta noteikumos Nr.599 "Sabiedriskā transporta pakalpojumu sniegšanas un izmantošanas kārtība”**

Izdoti saskaņā ar

Sabiedriskā transporta pakalpojumu likuma

13.panta piekto un devīto daļu

1. Izdarīt Ministru kabineta 2012.gada 28.maija noteikumos Nr.599 „Sabiedriskā transporta pakalpojumu sniegšanas un izmantošanas kārtība” (Latvijas Vēstnesis, 2012, 147.nr; 2013, 179., 198.nr.) šādus grozījumus:
   1. izteikt noteikumu 19.punktu šādā redakcijā:

,,19. Pasažiera braukšanas tiesības sabiedriskajā transportlīdzeklī apliecina biļete. Elektroniski vai pa tālruni iegādātajām biļetēm braukšanas tiesības sabiedriskajā transportlīdzeklī apliecina autorizācijas vai rezervācijas kods. Sabiedriskā transporta biļete pasažieriem, kuriem valsts ir piešķīrusi atvieglojumus sabiedriskā transporta pakalpojuma izmantošanā, un kura ir apmaksāta ar norēķinu līdzekli, kas personai ir izsniegts normatīvajos aktos paredzētajā kārtībā par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos, ir derīga tikai kopā ar šo norēķinu līdzekli (turpmāk - norēķinu līdzeklis).”;

* 1. izteikt noteikumu 22.punktu šādā redakcijā:

„22. Ja pasažieris braukšanai sabiedriskajā transportlīdzeklī izmanto biļeti ar braukšanas maksas atvieglojumu, kura nav apmaksāta ar norēķinu līdzekli, pasažiera pienākums ir uzrādīt pārbaudei šo noteikumu 3.punktā minētajām personām biļeti kopā ar normatīvajos aktos par pasažieru kategorijām, kuras ir tiesīgas izmantot braukšanas maksas atvieglojumus, noteiktu dokumentu, kas apliecina pasažiera tiesības uz braukšanas maksas atvieglojumu.”;

* 1. izteikt noteikumu 52.3. un 52.4.apakšpunktu šādā redakcijā:

„52.3. biļetes cena (braukšanas maksa vai tarifs);

52.4. pārvadātāja un biļešu tirgotāja rekvizīti (nosaukums un nodokļu maksātāja numurs);”;

* 1. papildināt noteikumus ar 52.6., 52.7., 52.8., 52.9., un 52.10. apakšpunktu šādā redakcijā:

„52.6. atlaide, ja tāda ir piešķirta;

52.7. PVN;

52.8. kopā apmaksai;

52.9. atzīme „Biļete ir derīga kopā ar norēķinu līdzekli”, ja to izmanto pasažieru kategorijas, kurām valsts noteikusi atvieglojumus un kuri apmaksā biļeti ar norēķinu līdzekli;

52.10. maksāšanas darījuma rekvizīti, tai skaitā norēķinu līdzekļa numura pirmie un pēdējie četri cipari, ja biļete apmaksāta ar norēķinu līdzekli.”;

* 1. izteikt noteikumu 53.punktu šādā redakcijā:

„53. Reģionālas nozīmes maršruta biļetē un bagāžas biļetē ir šādi obligātie rekvizīti:”;

* 1. izteikt noteikumu 53.1.1.apakšpunktu šādā redakcijā:

„53.1.1. pārvadātāja un biļešu tirgotāja rekvizīti (nosaukums un nodokļu maksātāja numurs);”;

* 1. izteikt noteikumu 53.1.4. un 53.1.5.apakšpunktu šādā redakcijā:

„53.1.4. biļetes cena (braukšanas maksa vai tarifs);

53.1.5. norāde par braukšanas maksas atvieglojumu apmēru (atlaide procentos no biļetes cenas) un attiecīgo pasažieru kategoriju, ja biļete nav apmaksāta ar norēķinu līdzekli;”;

* 1. papildināt noteikumus ar 53.1.10., 53.1.11., 53.1.12., 53.1.13., un 53.1.14. apakšpunktu šādā redakcijā:

,,53.1.10. atlaide, ja tāda ir piešķirta;

53.1.11. PVN;

53.1.12. kopā apmaksai;

53.1.13. atzīme „Biļete ir derīga kopā ar norēķinu līdzekli”, ja to izmanto pasažieru kategorijas, kurām valsts noteikusi atvieglojumus un kuri apmaksāja biļeti ar norēķinu līdzekli;

53.1.14. maksāšanas darījuma rekvizīti, tai skaitā norēķinu līdzekļa numura pirmie un pēdējie četri cipari, ja biļete apmaksāta ar norēķinu līdzekli;”;

* 1. izteikt noteikumu 53.2.1.apakšpunktu šādā redakcijā:

,,53.2.1. pārvadātāja un biļešu tirgotāja rekvizīti (nosaukums un nodokļu maksātāja numurs);”;

* 1. izteikt noteikumu 53.2.4. un 53.2.5.apakšpunktu šādā redakcijā:

,,53.2.4. biļetes cena (braukšanas maksa vai tarifs);”;

53.2.5. norāde par braukšanas maksas atvieglojuma veidu un apmēru (atlaide procentos no biļetes cenas), ja biļete nav apmaksāta ar norēķinu līdzekli;”;

* 1. papildināt noteikumus ar 53.2.4., 53.2.5., 53.2.8., 53.2.9., 53.2.10., 53.2.11. un 53.2.12. apakšpunktu šādā redakcijā:

,,53.2.8. atlaide, ja tāda ir piešķirta;

53.2.9. PVN;

53.2.10. kopā apmaksai;

53.2.11. jābūt atzīmei „Biļete ir derīga kopā ar norēķinu līdzekli”, ja to izmanto pasažieru kategorijas, kurām valsts noteikusi atvieglojumus un kuri apmaksāja biļeti ar norēķinu līdzekli;

53.2.12. ja biļete apmaksāta ar norēķinu līdzekli, norādāmi maksāšanas darījuma rekvizīti, tai skaitā norēķinu līdzekļa numura pirmie un pēdējie četri cipari.”;

* 1. svītrot noteikumu 54. punktu;
  2. izteikt noteikumu 55.2.apakšpunktu šādā redakcijā:

,,55.2. biļetes cena (braukšanas maksa vai tarifs);”;

* 1. izteikt noteikumu 55.5.apakšpunktu šādā redakcijā:

,,55.5. pasažieru kategorijas nosaukums, ja tai ir noteikti braukšanas maksas atvieglojumi un kuri neapmaksā biļeti ar norēķinu līdzekli;”;

* 1. papildināt noteikumus ar 55.7. un 55.8. apakšpunktiem šādā redakcijā:

,,55.7. atzīme „Biļete ir derīga kopā ar norēķinu līdzekli”, ja to izmanto pasažieru kategorijas, kurām valsts noteikusi atvieglojumus un kuri apmaksā biļeti ar norēķinu līdzekli;

55.8. maksāšanas darījuma rekvizīti, tai skaitā norēķinu līdzekļa numura pirmie un pēdējie četri cipari, ja biļete apmaksāta ar norēķinu līdzekli. ”;

* 1. svītrot 85.punkta pēdējo teikumu;
  2. izteikt noteikumu110.punktu šādā redakcijā:

,,110. Ja pasažieris uzrāda svešas personas dokumentu vai norēķinu līdzekli, lai izmantotu tiesības uz braukšanas maksas atvieglojumiem, viņš uzskatāms par pasažieri bez biļetes, izņemot personai, kura pavada personu ar 1 invaliditātes grupu vai personu līdz 18 gadu vecumam ar invaliditāti, kura uzrāda pavadāmās personas norēķinu līdzekli.”;

1.18. papildināt noteikumus ar 138.punktu šādā redakcijā:

„138. Šo noteikumu 22.punktā noteiktā prasība uzrādīt dokumentu, kas apliecina pasažiera tiesības uz braukšanas maksas atvieglojumu, attiecībā uz personām ar 1 invaliditātes grupu vai personu līdz 18 gadu vecumam ar invaliditāti un personām, kas pavada personu ar 1 invaliditātes grupu vai personu līdz 18 gadu vecumam ar invaliditāti, bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālajās izglītības iestādēs, kā arī augstskolās un koledžās līdz 24.gadu vecumam, politiski represētām personām un nacionālās pretošanās kustības dalībniekiem, kuras normatīvajos aktos par pasažieru kategorijām ir tiesīgas izmantot braukšanas maksas atvieglojumus maršrutu tīkla maršrutos, ir spēkā līdz 2017.gada 1.janvārim.”.

1. Noteikumi stājas spēkā 2015. gada 1.jūlijā.

Ministru prezidente L.Straujuma

Satiksmes ministrs A.Matīss

Iesniedzējs:

Pārresoru koordinācijas centra vadītājs P.Vilks

20.03.2015 11:24

858

V.Bolēvics,

67082925, [Valters.Bolevics@pkc.mk.gov.lv](mailto:Valters.Bolevics@pkc.mk.gov.lv)